./data/phi0914/phi00133/phi0914.phi00133.perseus-lat1.xml
Titus Livius (Livy)
T Quinctio  venerunt se signis conlatis cum rege Philippo in Thessalia pugnasse, hostium exercitum fusum fugatumque               hae litterae prius in senatu a       M        Sergio praetore, deinde ex auctoritate patrum in contione sunt recitatae et ob res prospere gestas in dies quinque supplicationes decretae               brevi post legati et ab       T Quinctio  et ab rege Philippo venerunt  Macedones deducti extra urbem in villam publicam, ibique eis locus et lautia praebita et ad aedem Bellonae senatus datus               ibi haud multa verba facta, cum Macedones, quodcumque senatus censuisset, id regem facturum esse dicerent          decem legati more maiorum, quorum ex consilio       T Quinctius  imperator              leges pacis Philippo daret, decreti, adiectumque, ut in eo numero legatorum       P Sulpicius  et       P Villius  essent, qui consules provinciam Macedoniam obtinuissent